Lycée Pierre-Corneille

Lycée Pierre-Corneille er en fransk videregående skole i Rouen i Normandie. Skolen ble opprettet i 1593. Siden 1918 har skolen tatt imot norske elever. Skolen har totalt ca. 1 750 elever og 160 lærere. Den norske seksjonen Etableringen av tilbudet Det var en interesseorganisasjon kalt Association Franco-Norvégienne som tok initiativet til å etablere et eget utdanningstilbud i Frankrike for norske elever. Organisasjonen ble dannet i 1917 for å stimulere til økt kulturutveksling mellom Frankrike og Norge, og eksisterer fortsatt (2020). Opprinnelig var det meningen at den norske seksjonen skulle opprettes ved en videregående skole i Le Havre. Den planen kunne ikke gjennomføres på grunn av at første verdenskrig fortsatt herjet i Europa, og at skolen i Le Havre i 1918 var tatt i bruk som feltsykehus for belgiske soldater. Derfor falt valget i stedet på Lycée Pierre-Corneille i Rouen. Fra starten av ble det ansatt to norske lærere til å bo og undervise ved skolen. Fra gutteskole til tilbud for begge kjønn Frem til 2014 var det kun gutter som ble tatt opp som elever ved den norske seksjonen i Rouen; norske jenter fikk etter hvert et tilsvarende tilbud i Bayeux. Fra og med 2014 har jenter også kunnet søke seg til skolen. Bolig- og arbeidsforhold i den norske seksjonen De norske elevene har plikt til å bo i skolens internat det første året (av de vanlige norske tre), men som et kombinert økonomi- og integreringsprosjekt, blir alle de norske elevene tildelt en vertsfamilie som de må bo hos i helgene, mens internatet da holder stengt. Forøvrig er deres praktiske arbeidsforhold like med de franske elevenes forhold, noe som blant annet medfører at de ikke går de for Norge vanlige to semestrene pr skoleår, men i tre perioder (kalt «trimestre»). Ellers er den nødvendige tilpasningen og innføringen i det franske systemet (inkludert bruken av fransk som både arbeids- og dagligspråk) primært lagt til det første trimesteret; i denne perioden har de norske derfor en avvikende timeplan fra de franske, med en stor vekt på fransk sprog og kultur, og en motsvarende lettelse i visse samfunnsfag og de franske elevenes franskundervisning. Den norske seksjonen har en norsk seksjonsleder, som fungerer som bindeledd med skolens administrasjon, og som norsk- og fransklærer for de norske elevene. Seksjonens elever har også tilgang til et eget oppholdsrom, men oppmuntres til å like gjerne bruke de felles rommene sammen med de franske elevene. For det andre og tredje året forventes elevene å skaffe seg egne boliger «i byen», og kostnadene til dette dekkes som vanlig av stipend (og evt. lån) fra Statens lånekasse for utdanning. Norsk utsmykning I 1954 ble dagligstuen til de norske elevene utsmykket av den norske kunstneren Alf Krogh Holt. Oppdraget fikk han via den norske ambassaden i Paris, men initiativet til å gi værelset en norsk utsmykning kom fra Association Franco-Norvégienne. Krogh Holts oljemaleri ble malt på stedet mens kunstneren var innlosjert på skolen i fire måneder. Det ferdige bildet måler 4 x 1,60 meter, og hovedmotivet er et norsk barnetog på 17. mai. I høyre del av bildet vises to fiskere i en fiskebåt, og en båt på vei ut av en fjord. Tidligere elever Oppstart 1918 Kaare Aas, Gunnar Amundsen, Sigurd Anda, Peter Martin Anker, Carl Arnesen, Otter Boberg, Thorstein Boger, Hans Peter Eide Buvik, Per Christian K. Clausen, Rolf Bull Engelstad, Haakon Eriksen. Thoralf Evje, Georg Friedstad, Ole Glad-Block, John R. Hanssen, Sigurd Heffermehl, Felix Hellestøe, Torleiv Helliesen, Arne Johan Hesle, Conrad Hofgaard, Harald H. Hørbye, Olav Jansen, Sigurd A. Johnsen, Sverre Kaurin-Andersen, Sverre Klem, Rasmus Kraag, Njaal Oftedal, Alfred Eide Parr, Arne Gunerius Pettersen, Sverre J. Pettersen, Lars D. Rasmussen, Johannes Sanner, Carl Bull Schnitler, Trygve Skaug, Ben Smith, Arne Steckmest, Harald Stornes, Alfred N. Svensen , John Tanke Sviland, Einar Frode Syvertsen, Sigurd Tveteraas, Hans Kamstrup Vogt. Referanser Eksterne lenker (fr) Offisielt nettsted (en) Lycée Corneille de Rouen – kategori av bilder, video eller lyd på Commons Informasjon om tilbudet (av Les Anciens) Mer om ordningen: Utdanningiverden.no Arkivert 11. august 2022 hos Wayback Machine.